
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απολυτήριες εξετάσεις μαθητών των Ιδιωτικών Ναυτικών Λυ¬ 


κείων. 1 

Απολυτήριες εξετάσεις μαθητών των Μέσων Ιδιωτικών Σχολών 
Εμπορικού Ναυτικού (παλαιού τύπου), που καταργήθηκαν με το 
Ν. 576/77»... 2 

•Συγκρότηση Επιτροπής Μητρώου Εργοληπτικών Επιχειρήσεων 
(ΜΕΕΠ). (Αναδημοσίευση). 3 

Έγκριση κυκλοφορίας των ζυγών ακρίβειας ΜΕΤΤΕΕΚ τύπου ΡΜ 
30-Κ-ΜΚ-Ρ και ΡΜ 30-Ν. 4 

Έγκριση κυκλοφορίας των ζυγών ακρίβειας ΜΕΤΤΕΕΚ τύπου ΡΜ 
3000. 5 

Σύσταση ίδιου Νομικού Προσώπου στο Δήμο Πολιχνίτου Ν. Λέσβου 
με την ονομασία «Σχολική Επιτροπή Δημοτικού - Νηπιαγωγείου 
Δήμου Πολιχνίτου». 6 

Σύσταση ίδιου Νομικού Προσώπου στην Κοινότητα Αμπελειών Ν. 
Πέλλας με την ονομασία «Ενιαία Σχολική Επιτροπή Δημοτικού 
Σχολείου και Νηπιαγωγείου στην Κοινότητα Αμπελιών». ... 7 

Σύσταση προσωρινών θέσεων με σχέση εργασίας I. Δ. στο Δήμο 
Αθηναίων.'. 8 


Διορθώσεις σφαλμάτων 

Διόρθωση σφάλματος στην 36733/1.11.91 απόφαση του Υφυ¬ 


πουργού Πολιτισμού.. 9 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Μ2115.23/1/92 (1) 


Απολυτήριες εξετάσεις μαθητών των Ιδιωτικών Ναυτικών Λυκείων. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παρ. 4 του άρθρου 111 του Ν. 1892/90 (ΦΕΚ 
101 Α/31.7.90) «Για τον εκσυγχρονισμό και την ανάπτυξη και άλλες 
διατάξεις». 

β. Τις διατάξεις της παρ. 5 του άρθρου 86 του Ν. 1566/85, «Δομή 
και λειτουργία της Πρωτοβάθμιας και Δευτεροβάθμιας Εκπαίδευσης 
και άλλες διατάξεις». 

γ. Τις διατάξεις της αριθμ. Η/2871/30.4.90 (ΦΕΚ 296 Β/ 
4.5.90) κοινής απόφασης του Πρωθυπουργού και του Υπουργού Εθνι¬ 
κής Παιδείας και Θρησκευμάτων: «Ανάθεση αρμοδιοτήτων στους Υφυ¬ 
πουργούς Εθνικής Παιδείας και Θρησκευμάτων», αποφασίζουμε: 


"Αρθρο 1 

Εξεταστικές Επιτροπές 

1. Οι γραπτές απολυτήριες εξετάσεις σε όλα τα μαθήματα στα Ιδιω¬ 
τικά Ναυτικά Λύκεια τελούν από την εποπτεία του ΥΕΝ και διεξάγονται 
από Επιτροπή που αποτελείται από καθηγητές που διδάσκουν στο Ιδιω¬ 
τικό Ναυτικό Λύκειο και από καθηγητές της Δημόσιας Ναυτικής Εκ¬ 
παίδευσης. 

2. Με απόφαση του Διευθυντού της Διεύθυνσης Εκπαίδευσης Ναυτι¬ 
κών του Υπουργείου Εμπορικής Ναυτιλίας (Υ.Ε.Ν.)., ορίζεται ο Πρόε¬ 
δρος και τα μέλη κάθε Εξεταστικής Επιτροπής από καθηγητές της Δη¬ 
μόσιας Ναυτικής Εκπαίδευσης της ιδίας ή συναφούς κατά εξεταζόμενο 
μάθημα ειδικότητας με αναλογία ένας εκπαιδευτικός προς 150 γραπτά 
δοκίμια κατ’ ανώτατο όριο, και εφ’ όσον δεν εδίδαξαν στο αντίστοιχο 
Ιδιωτικό Ναυτικό Λύκειο κατά την τελευταία τριετία. 

3. Μετά από σχετική πρόταση του διευθυντή του Ιδιωτικού Λυκείου ο 
Πρόεδρος της Εξεταστικής Επιτροπής, κατά την πρώτη συνεδρίασή 
της, ορίζει με πράξη του τα μέλη της επιτροπής που προέρχονται από 
τους καθηγητές που διδάσκουν στο Ιδιωτικό Λύκειο σύμφωνα με την 
αναλογία που προβλέπεται για τους καθηγητές του δημοσίου από την 
παρ. 2 αυτού του άρθρου. 

4. Οι εκπαιδευτικοί που μετέχουν σε μία επιτροπή, μπορούν να ορίζο¬ 
νται μέλη σε περισσότερες από μία επιτροπές και μέχρι τρεις το πολύ. Σε 
περίπτωση όμως που οριστούν σε περισσότερες από μία επιτροπές Ιδιω¬ 
τικού Λυκείου καταβάλλεται σ’ αυτούς αποζημίωση μόνο για τη μία, 
εφόσον ο συνολικός αριθμός γραπτών που διορθώνουν δεν υπερβαίνει τα 
150. Αν ο αριθμός των γραπτών υπερβαίνει τα 150, καταβάλλεται σ’ 
αυτούς αποζημίωση για δύο επιτροπές. 

5. Πριν από τη διεξαγωγή των απολυτηρίων εξετάσεων, ο Πρόεδρος 
και δύο τουλάχιστον μέλη της επιτροπής από καθηγητές του δημοσίου, 
διαπιστώνουν αν έχουν καταχωριστεί στα ατομικά δελτία των εξεταζό¬ 
μενων μαθητών οι προφορικοί βαθμοί των τριών τριμήνων και δεν επι¬ 
τρέπει την έναρξη των εξετάσεων, αν δεν προηγηθεί η καταχώρηση των 
βαθμών αυτών. 

6. Κατά τη διεξαγωγή των απολυτηρίων εξετάσεων, οι οποίες διε- 
νεργούνται σύμφωνα με τις διατάξεις που ισχύουν για τις (αντίστοιχες 
εξετάσεις των Δημοσίων Ναυτικών Λυκείων, δεν μπορούν να παρευρί- 
σκονται στην αίθουσα τών εξετάσεων άλλα πρόσωπα, εκτός από τους 
καθηγητές μέλη της επιτροπής που έχουν οριστεί για την εξέταση του 
συγκεκριμένου μαθήματος. 

Απαγορεύεται να ασχολείται με τις διεξαγόμενες αυτές εξετάσεις 
άλλο μέλος της επιτροπής χωρίς ειδική για το σκοπό αυτό έγκριση του 
Προέδρου. 

7. Τα γραπτά δοκίμια των μαθητών σε κάθε μάθημα διορθώνονται 
και βαθμολογούνται από δύο καθηγητές της επιτροπής εκ των οποίων 
ένας προέρχεται από τη Δημόσια Εκπαίδευση και ένας από το Ιδιωτικό 
Λύκειο και είναι τής ίδιας ή συγγενούς ειδικότητας προς το ξεταζόμενο 
μάθημα. 

8. Οι ίδιες εξεταστικές επιτροπές, εξετάζουν προφορικά τους μαθητές 
των Ιδιωτικών Λυκείων στις περιπτώσεις εκείνες που προβλέπεται από 
τις κείμενες διατάξεις προφορική εξέταση αντί γραπτής. 

9. Μετά το πέρας των εξετάσεων ο Πρόεδρος κάθε Εξεταστικής Επι¬ 
τροπής υποβάλλει στην Διεύθυνση Εκπαίδευσης Ναυτικών του ΤΕΝ 
σχετική έκθεση. 

10. Για τη διενέργεια επαναληπτικών εξετάσεων των εξεταστικών 
περιόδων Σεπτεμβρίου και Φεβρουάριου ορίζονται, σύμφωνα με τις δια¬ 
τάξεις αυτού του άρθρου, επιτροπές με νέα σύνθεση, στις οποίες μπορεί 
να περιλαμβάνονται και μέλη που μετείχαν σε προηγούμενες επιτροπές. 

Οι Επιτροπές αυτές εξετάζουν τους μαθητές προφορικά και γραπτά. 
Ο μέσος όρος της προφορικής και γραπτής βαθμολογίας σε κάθε μά¬ 
θημα που εξάγεται σύμφωνα με τις διατάξεις της παραγράφου 1 του 
επόμενου άρθρου, αποτελεί το βαθμό επίδοσης του μαθητή στο μάθημα 
αυτό. 

Άρθρο 2 

Βαθμολόγηση γραπτών δοκιμίων 

1. Τα γραπτά δοκίμια απολυτηρίων εξετάσεων των Ιδιωτικών Λυ¬ 
κείων φυλάσσονται με ευθύνη του Προέδρου της Επιτροπής, διορθώνο¬ 
νται και βαθμολογούνται ενώπιον των μελών της που συνεξετάζουν το 
συγκεκριμένο μάθημα πρώτα από τον καθηγητή του Ιδιωτικού Λυκείου 
και μετά από τον καθηγητή της Δημόσιας Ναυτικής Εκπαίδευσης της 
ίδιας ή συγγενούς προς το εξεταζόμενο μάθημα ειδικότητας. 

Ο μέσος όρος των δύο αυτών βαθμών είναι ο βαθμός του γραπτού δο¬ 
κιμίου. Εάν προκύπτει μεικτός βαθμός, αυτός στρογγυλοποιείται στον 
αμέσως μεγαλύτερο ακέραιο αριθμό. 

Σε περίπτωση που ο βαθμός με τον οποίο βαθμολογείται γραπτό δο¬ 
κίμιο από τον καθηγητή του Ιδιωτικού Λυκείου διαφέρει από το βαθμό 
του καθηγητή του Δημοσίου πέραν από (4) τέσσερις μονάδες, το γραπτό 
αυτό αναβαθμολογείται από Επιτροπή που συγκροτείται για το σκοπό 
αυτό από τη Διεύθυνση Εκπαίδευσης Ναυτικών του ΤΕΝ από καθηγη¬ 
τές της Δημόσιας Ναυτικής Εκπαίδευσης. 

Ο βαθμός του γραπτού δοκιμίου της απολυτήριας εξέτασης κάθε μα¬ 
θήματος διπλασιάζεται. Το διπλάσιο αυτό προστίθεται στο τριπλάσιο 
του μέσου όρου της προφορικής βαθμολογίας των τριών τριμήνων του 
μαθήματος και το άθροισμα που προκύπτει διαιρείται με το πέντε. Το 
πηλίκον της διαίρεσης αποτελεί τον τελικό βαθμό της ετήσιας επίδοσης 
του μαθητή στο συγκεκριμένο μάθημα. Εάν προκύπτει μεικτός βαθμός, 
το κλάσμα λογίζεται ως ακέραια μονάδα, εφόσον είναι ίσο ή μεγαλύτερο 
του μισκού της ακέραιος μονάδας, αλλιώς παροίλείπεται. 

' Άρθρο 3 

Έκδοση αποτελεσμάτων μαθητών Ιδιωτικών Λυκείων 

1. Για την έκδοση των αποτελεσμάτων των απολυτηρίων εξετάσεων 
η επιτροπή εφαρμόζει τις διατάξεις των δύο προηγούμενων άρθρων και 
τις ισχύουσες διατάξεις περί απολύσεως μαθητών και συντάσσει σχετικό 
πρακτικό στο οποίο αναγράφονται με αλφαβητική σειρά των μαθητών, 
οι τελικοί βαθμοί της ετήσιας επίδοσης κάθε μαθητή σε όλα τα μαθή¬ 
ματα, καθώς και ο γενικός ετήσιος βαθμός απόλυσης αριθμητικώς και 
ολογράφως. 

Αντίγραφο του πρακτικού αυτού εις διπλούν καθώς και αντίγραφο 
του μητρώου των μαθητών του Ιδιωτικού Λυκείου, που απολύονται, 
ενημερωμένο πλήρως υποβάλλονται με φροντίδα του Προέδρου της 
Επιτροπής στον οικείο προϊστάμενο της Διεύθυνσης Εκπαίδευσης Ναυ¬ 
τικών του ΤΕΝ, όπου και αρχειοθετούνται. Με βάση το αρχείο αυτό γί¬ 
νεται η θεώρηση και επικύρωση των τίτλων απόλυσης των μαθητών 
των αντίστοιχων Ιδιωτικών Λυκείων. 

Ο Πρόεδρος στη στήλη των γενικών παρατηρήσεων του ατομικού 
δελτίου κάθε μαθητή που απολύεται μεταφέρει το γενικό ετήσιο βαθμό 
απόλυσής του με σχετική επικύρωση. 

2. α) Στα απολυτήρια ή πτυχία και αποδεικτικά απολύσεως ή πτυ¬ 
χίου των μαθητών που σύμφωνα με τις διατάξεις αυτής της υπουργικής 
απόφασης κρίνονται από την εξεταστική επιτροπή άξιοι απόλυσης, ανα¬ 
γράφεται ο αριθμός της απόφασης της Διεύθυνσης Εκπαίδευσης Ναυτι¬ 
κών του ΤΕΝ με την οποία ορίστηκε η επιτροπή που έκανε τις εξετάσεις, 
ο τίτλος του Ιδιωτικού Λυκείου καθώς και τα υπόλοιπα απαραίτητα 
στοιχεία, σύμφωνα με τις διατάξεις για τους τίτλους σπουδών των μα¬ 
θητών. 

β) Τα απολυτήρια ή πτυχία υπογράφονται από τον Πρόεδρο, της εξε¬ 
ταστικής επιτροπής το Διευθυντή του Ιδιωτικού Σχολείου, δύο μέλη της 
Επιτροπής που προέρχονται από τη Δημόσια Ναυτική Εκπαίδευση και 
ένα από το Ιδιωτικό Σχολείο και στη συνέχεια με φροντίδα του Διευθυ¬ 
ντή του Ιδιωτικού Σχολείου υποβάλλονται για θεώρηση και επικύρωση 


στη Διεύθυνση Εκπαίδευσης Ναυτικών του ΤΕΝ. 

3. α) Μετά τη λήξη του έργου των εξεταστικών επιτροπών η έκδοση 
τίτλων σπουδών για τους μαθητές, που υπέστησαν απολυτήρια εξέταση 
σύμφωνα με τις κείμενες διατάξεις, γίνεται από το διευθυντή του Ιδιωτι¬ 
κού Λυκείου και οι τίτλοι ελέγχονται και επικυρώνονται από τον Διευθυ¬ 
ντή της Διεύθυνσης Εκπαίδευσης Ναυτικών του ΤΕΝ. 

β) Στις περιπτώσεις που Ιδιωτικά Λύκεια έχουν αναστείλει τη λει¬ 
τουργία τους, οι τίτλοι των μαθητών που φοίτησαν σ’ αυτά, εκδίδονται 
από τον Διευθυντή της Διεύθυνσης Εκπαίδευσης Ναυτικών του ΤΕΝ με 
βάση τα στοιχεία που τηρούνται σύμφωνα με την παράγρ. 1 αυτού του 
άρθρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 5 Φεβρουάριου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΙΛΕΙΟΣ ΜΠΕΚΙΡΗΣ ΑΡΙΣΤΟΤΕΛΗΣ ΠΑΥΛΙΔΗΣ 

-♦- 

Αριθ. Μ.2115.23/2/92 (2) 

Απολυτήριες εξετάσεις μαθητών των Μέσων Ιδιωτικών Σχολών Εμπο¬ 
ρικών Ναυτικού (παλαιού τύπου), που καταργήθηκαν με το Ν. 576/ 

77». 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παρ. 4α του άρθρου 86 του Ν. 1566/85 (ΦΕΚ 
167 Α/30.9.85) «Δομή και λειτουργία της πρωτοβάθμιας και δευτε¬ 
ροβάθμιας Εκπαίδευσης και άλλες διατάξεις». 

β. Τις διατάξεις της Τ.Α. Ε3/1425/3.10.83 (ΦΕΚ 602 Β) «Ρύθ¬ 
μιση θεμάτων μαθητών Δημόσιων και Ιδιωτικών Τεχνικών - Επαγγελ¬ 
ματικών Σχολών που καταργήθηκαν με τον Ν. 576/77». 

γ. Την Η/2871/4.5.90 κοινή απόφαση του Πρωθυπουργού και του 
Τπουργού Εθνικής Παιδείας και θρησκευμάτων «Ανάθεση αρμοδιοτή¬ 
των στους Υφυπουργούς Εθνικής Παιδείας και θρησκευμάτων» (ΦΕΚ 
296 Β/4.5.90). 

δ. Το γεγονός ότι υπάρχουν μαθητές τελειόφοιτοι των Ιδιωτικών 
Σχολών Εμπορικού Ναυτικού Παλαιού Τύπου που δεν μπόρεσαν να πά¬ 
ρουν αποδεικτικό απόλυσης για διάφορους λόγους από τις Σχολές που 
φοιτούσαν οι οποίες καταργήθηκαν με το Ν. 576/77 (ΦΕΚ 102/Α) 
και δεν λειτουργούν πια με αποτέλεσμα να έχουν χάσει την ευκαιρία να 
συνεχίσουν τις σπουδές τους, αποφασίζουμε: 

Άρθρο 1 

Διενέργεια των εξετάσεων. Ειδική εξεταστική Επιτροπή 

1. Τελειόφοιτοι μαθητές των Μέσων Ιδιωτικών Σχολών Εμπορικού 
Ναυτικού (Παλαιού Τύπου) που οφείλουν μαθήματα της τελευταίας τά¬ 
ξης, μπορούν να προσέρχονται σε απολυτήριες εξετάσεις στο οφειλόμενα 
μαθήματα ενώπιον Ειδικής Εξεταστικής Επιτροπής κατά μήνα Ιούνιο 
και Σεπτέμβριο κάθε έτους προκειμένου να αποκτήσουν αποδεικτικό 
απόλυσης. 

2. Με απόφαση του Διευθυντού της Διεύθυνσης Εκπαίδευσης Ναυτι¬ 
κών (ΔΕΚΝ) του Τπουργείου Εμπορικής Ναυτιλίας, καθορίζεται ο τό¬ 
πος των εξετάσεων, η Ειδική Εξεταστική Επιτροπή καθώς και η Επι¬ 
τροπή Εποπτείας των εξετάσεων. 

Επίσης η Διεύθυνση Εκπαίδευσης Ναυτικών του Τπουργείου Εμπο¬ 
ρικής Ναυτιλίας καταρτίζει το πρόγραμμα των εξετάσεων, δέχεται τις 
αιτήσεις των υποψηφίων για τις απολυτήριες εξετάσεις, ελέγχει τα υπο¬ 
βαλλόμενα από τους υποψήφιους δικαιολογητικά, και γνωστοποιεί την 
σπουδαστική κατάσταση κάθε εξεταζόμενου στην Ειδική Εξεταστική 
Επιτροπή. 

3. Η Εξεταστική Επιτροπή απαρτίζεται από ένα Διευθυντή Σπουδών 
των Ανώτερων Δημόσιων Σχολών Εμπορικού Ναυτικού ως Πρόεδρο, 
και μέλη καθηγητές, της ίδιας ή συναφούς ειδικότητας, δύο για κάθε 
εξεταζόμενο μάθημα, εκ των υπηρετούντων στη Δημόσια Ναυτική Εκ¬ 
παίδευση. Γ ραμματέας της Επιτροπής ορίζεται κατώτερος Αξιωματι¬ 
κός Λ.Σ. ή Τπαξιωματικός Λ.Σ. εκ των υπηρετούντων στη ΔΕΚΝ. 

4. Η Επιτροπή Εποπτείας των εξετάσεων αποτελείται από ένα «ανώ¬ 
τερο Αξιωματικό ως Πρόεδρο και δύο Καθηγητές της Δημόσιας Ναυτι- 

χής Εκπαίδευσης ως μέλη. 

Άρθρο 2 

Καθήκοντα και αρμοδιότητες της Επιτροπής Εποπτείας 
των εξετάσεων και των Ειδικών Εξεταστικών Επιτροπών 

1. Η Επιτροπή Εποπτείας εξετάσεων: 

α) Επιλαμβάνεται και αποφαίνεται για κάθε θέμα που δημιουργείται 
κατά τη διεξαγωγή των εξετάσεων και το οποίο κρίνει σκόπιμο να πέμ- 
ψει σ’ αυτήν η Ειδική Εξεταστική Επιτροπή. 

β) Διενεργεί την κατά το άρθρο 8 της παρούσας αναβαθμολόγη¬ 
σης. 

2. Η Εξεταστική Επιτροπή: 

α) Περιλαμβάνει δια του Γραμματέα της, τις ονομαστικές καταστά¬ 
σεις των εξεταζόμενων, που καταρτίζει η Διεύθυνση Εκπαίδευσης Ναυ¬ 
τικών του ΥΕΝ. 

β) Καταρτίζει τα θέματα των εξετάσεων και έχει την ευθύνη για την 
ορθή μετάδοση των θεμάτων στους εξεταζόμενους. 

γ) Είναι αρμόδια για την έκδοση των αποτελεσμάτων, αντίγραφα 
των οποίων υποβάλλει στη Διεύθυνση Εκπαίδευσης Ναυτικών του 
ΤΕΝ, για καταχώρησή τους στα αντίστοιχα βιβλία μαθητολογίου που 
τηρούνται από τη Δ/νση αυτή. 

δ) Έχει την ευθύνη για την ομαλή διεξαγωγή των εξετάσεων, τη 
βαθμολόγηση και αντικειμενική αξιολόγηση των γραπτών δοκιμίων 
και την έκδοση των αποτελεσμάτων. 

ε) Μετά την κατά το άρθρο 8 του παρόντος τυχόν αναβαθμολόγηση 
των γραπτών δοκιμίων, μεριμνά για την αποσφράγισή τους, την κατα- 
χώρηση των βαθμών στην κατάσταση εξεταζομένων και τον προσδιορι¬ 
σμό του τελικού αποτελέσματος για κάθε μαθητή, συντάσσει δε σχετικό 
Πρακτικό. 

στ) Επικυρώνει τις καταστάσεις των εξεταζομένων και τα Πρακτικά 
και τα αποστέλλει στη Διεύθυνση Εκπαίδευσης Ναυτικών του ΤΕΝ για 
φύλαξη μαζί με τα γραπτά δοκίμια των εξετασθέντων. 

ζ) Εκδίδει εντός δέκα το πολύ ημερών από τη λήξη των εξετάσεων τα 
αποτελέσματα τα οποία και υποβάλλει στη Διεύθυνση Εκπαίδευσης 
Ναυτικών του ΤΕΝ. 

Άρθρο 3 

Βαθμολογητές, Αναβαθμολογητές 

1. Η βαθμολόγηση των γραπτών δοκιμίων γίνεται από μέλη της 
Εξεταστικής Επιτροπής, που προβλέπεται στο Άρθρο 1 αυτής της Υ. Α. 

2. Η (αναβαθμολόγηση των γραπτών δοκιμίων, όπως προβλέπεται 
στο άρθρο 8 αυτής της Υ.Α., διενεργείται από εκπαιδευτικούς ή επιτε¬ 
λείς της Δημόσιας Ναυτικής Εκπαίδευσης, που ορίζονται με απόφαση 
του Διευθυντού της Διεύθυνσης Εκπαίδευσης Ναυτικών του ΥΕΝ. 

Άρθρο 4 

Υποβολή δικαιολογητικών 

1. Οι προσερχόμενοι για εξέταση μαθητές υποβάλλουν πέντε (5) ημέ¬ 
ρες το αργότερο πριν από την έναρξη των εξετάσεων στη Διεύθυνση Εκ¬ 
παίδευσης Ναυτικών του ΥΕΝ τα παρακάτω δικαιολογητικά: 

α) Αίτηση. 

β) Τριπλότυπο είσπραξης Δημοσίου Ταμείου υπό μορφή παράβολου 
στο ύψος που καθορίζεται από τις κείμενες διατάξεις. 

2. Η Διεύθυνση Εκπαίδευσης Ναυτικών του ΥΕΝ, αφού παραλάβει 
και ελέγξει τα παραπάνω δικαιολογητικά, παραδίδει τρεις (3) ημέρες το 
αργότερο πριν από την έναρξη των εξετάσεων στο Γραμματέα της Εξε¬ 
ταστικής Επιτροπής ονομαστικές καταστάσεις των μαθητών, κατά ειδι¬ 
κότητα, θεωρημένες για την ακρίβεια των αναγραφομένων στοιχείων, 
στις οποίες θα αναγράφεται η σπουδαστική κατάσταση κάθε μαθητού 
αναλυτικά. 

Τα σχετικά στοιχεία λαμβάνονται από τα υπάρχοντα στη Διεύθυνση 
Μαθητολόγια των καταργημένων ήδη Σχολών παλαιού τύπου. 

Άρθρο 5 

Καταρτισμός θεμάτων εξετάσεων 

1. Τα θέματα εξετάσεων για κάθε εξεταζόμενο μάθημα καταρτίζο¬ 
νται από τα μέλη της Εξεταστικής Επιτροπής, της παρ. 3 του άρθρου 1 
αυτής της Υ.Α. 

2. Στους εξεταζόμενους δίνονται για επεξεργασία τρία θέματα για 
κάθε μάθημα. Εξαιρετικά προκειμένου για τα μαθήματα Σχέδιο και Αγ¬ 


γλικά μπορεί να δοθεί ένα μόνο θέμα. 

Οι εξεταζόμενοι υποχρεούνται να απαντήσουν στα δύο από τα τρία 
θέματα που τους δίδονται για επεξεργασία. Κάθε θέμα μπορεί να περι¬ 
λαμβάνει περισσότερες από μια ερωτήσεις. 

3. Ο εξεταζόμενοι ενώπιον της Εξεταστικής Επιτροπής εξετάζονται 
στη διδακτέα ύλη της τελευταίας τάξης, όπως αυτή ίσχυε πριν από την 
κατάργηση των Σχολών αυτών. 

Άρθρο 6 

Γραπτές δοκιμασίες - χρόνος διεξαγωγής των εξετάσεων 

1. Κατά τις ημέρες διεξαγωγής των εξετάσεων οι υποψήφιοι οφεί¬ 
λουν να προσέρχονται στο χώρο όπους αυτές διενεργούνται, τουλάχι¬ 
στον μισή ώρα ενωρίτερα από την καθορισμένη ώρα έναρξής των. 

2. Οι υποψήφιοι εισέρχονται στην αίθουσα διεξαγωγής των εξετά¬ 
σεων λίγο πριν από την καθορισμένη ώρα έναρξης τους, καταλαμβάνουν 
θέσεις κατά την υπόδειξη των επιτηρητών, οι οποίοι ελέγχουν παράλ¬ 
ληλα και την ταυτοπροσωπεία των υποψηφίων δια της ταυτότητάς 
τους. 

3. Η ανακοίνωση των θεμάτων γίνεται με αναγραφή τους στον πί¬ 
νακα ή με υπαγόρευσή τους ή με διανομή των σε πολυγραφημένο αντί¬ 
γραφο. 

Η διάρκεια εξέτασης κάθε μαθήματος ορίζεται από την εξεταστική 
επιτροπή κατά την κατάρτιση των θεμάτων. 

Σε εξαιρετικές περιπτώσεις η εξεταστική επιτροπή δύναται να παρα¬ 
τείνει το χρόνο των εξετάσεων μέχρι και μία ώρα, πριν όμως από την 
έναρξη αποχώρησης των εξεταζομένων. 

4. Τα θέματα και οι απαντήσεις σ’ αυτά αναγράφονται από τους εξε¬ 
ταζόμενους σε φύλλο χάρτου που χορηγείται σ’ αυτούς από την Εξετα¬ 
στική Επιτροπή. Κάθε φύλλο χάρτου φέρει τη σφραγίδα της Διεύθυνσης 
Εκπαίδευσης Ναυτικών του Υ.Ε.Ν. και τη μονογραφή του Προέδρου 
της Εξεταστικής Επιτροπής. 

5. Μετά τη διανομή των προοριζόμενων για την εξέταση φύλλων 
χάρτου, οι υποψήφιοι αναγράφουν σ’ αυτά το ονοματεπώνυμο και το πα¬ 
τρώνυμό τους στο χώρο τον προβλεπόμενο να καλυφθεί με αδιαφανές 
χαρτί. 

6. Κατά την παράδοση του γραπτού δοκιμίου ο επιτηρητής ελέγχει 
τα στοιχεία ταυτότητας του υποψηφίου και επικολλά ενώπιον του την 
αδιαφανή ταινία του γραπτού, καλύπτοντας έτσι τα στοιχεία αυτά. Μα¬ 
θητής, ο οποίος αρνείται να παραδώσει το γραπτό του κατά τα ανωτέρω 
οριζόμενα βαθμολογείται στο αντίστοιχο μάθημα με το βαθμό ένα (1). 

Οι επιτηρητές υπογράφουν κάθε φύλλο γραπτού δοκιμίου και παρα¬ 
δίδουν αυτά στην Επιτροπή, συντάσσοντας πρακτικό παράδοσης και πα¬ 
ραλαβής επί του περικαλύμματος των γραπτών. 

7. Ο υποψήφιος που προσέρχεται μετά την ανακοίνωση των θεμάτων 
δεν γίνεται δεκτός στην εξέταση. 

Άρθρο 7 

Υποχρεώσεις των εξεταζομένων - Αντιγράφοντες 

1. Δεν γίνεται δεκτός στις εξετάσεις μαθητής, ο οποίος δεν φέρει μαζί 
του την αστυνομική του ταυτότητα ή άλλο κατά την κρίση της Εξεταστι¬ 
κής Επιτροπής επίσημο έγγραφο Δημόσιας Αρχής με φωτογραφία, το 
οποίο να αποδεικνύει την ταυτότητά του. 

2. Απαγορεύεται στους εξεταζόμενους να έχουν μαζί τους χαρτοφύ¬ 
λακα, βιβλία, σημειώσεις και κάθε τι που μπορεί να γεννήσει υπόνοιες 
κακής χρησιμοποίησής του. 

Κατά την εξέταση του μαθήματος του Σχεδίου επιτρέπεται κατά την 
κρίση της ειδικής εξεταστικής επιτροπής, η χρήση των απαραίτητων 
οργάνων σχεδίασης κλπ. 

Κάθε μαθητής μπορεί να χρησιμοποιεί ως πρόχειρο, μόνο την τελευ¬ 
ταία σελίδα της κόλλας και να σημειώνει στο πάνω μέρος της τη λέξη 
Πρόχειρο. 

3. Αποβάλλεται από την αίθουσα και βαθμολογείται με το βαθμό κα¬ 
κώς ένα (1) στο μάθημα, κάθε ένας ο οποίος: 

α) Συλληφθεί να κατέχει σημειώσεις, βιβλία εφημερίδες κλπ. 

β) Συλληφθεί να αντιγράφει από το γραπτό δοκίμιο άλλου εξεταζόμε¬ 
νου, να συνομιλεί ή να συνεννοείται ή να βοηθά άλλον εξεταζόμενο. 

γ) Ατακτεί και δεν υπακούει χωρίς αντίρρηση στις υποδείξεις των 
επιτηρητών ή των καθηγητών μελών της Εξεταστικής Επιτροπής. 

δ) Δεν αποχωρεί από την αίθουσα των εξετάσεων αμέσως μετά το πέ¬ 
ρας της εξέτασής του. 

ε) Δολιεύεται τις εξετάσεις με οποιοδήποτε τρόπο κατά την κρίση των 

επιτηρητών ή των μελών της Εξεταστικής Επιτροπής. 

Άρθρο 8 

Βαθμολόγηση και αναβαθμολόγηση γραπτών δοκιμίων 

1. Η βαθμολόγηση των γραπτών δοκιμίων γίνεται από τους ορισθέ- 
ντες για κάθε μάθημα εξεταστές. Ο πρώτος εξεταστής για να επισημά- 
νει τις ατέλειες του δοκιμίου κάνει χρήση κόκκινου στιλό διάρκειας, ο δε 
δεύτερος πράσινου. 

2. Η βαθμολόγηση γίνεται με βάση τη βαθμολογική κλίμακα του άρ¬ 
θρου 9 του παρόντος. Ο βαθμός με τον οποίο αξιολογεί κάθε γραπτό δο¬ 
κίμιο ο πρώτος βαθμολογητής, επικαλύπτεται με αδιαφανές χαρτί. Ο 
βαθμός του δεύτερου βαθμολογητή παραμένει ακάλυπτος. Οι βαθμοί 
αναγράφονται από τους βαθμολογητές πάνω στο δοκίμιο ολογράφως- 
πάντοτε και αριθμητικώς. 

3. Μετά το πέρας της διαδικασίας βαθμολόγησης των γραπτών δο¬ 
κιμίων και πριν από την αποκάλυψη των στοιχείων των υποψηφίων, γί¬ 
νεται ενώπιον της Επιτροπής Εποπτείας Εξετάσεων, η αποκάλυψη του 
βαθμού του πρώτου βαθμολογητή και ερευνάται από την Επιτροπή 
αυτή, εάν υπάρχει στο γραπτό δοκίμιο, μεταξύ των βαθμών των δύο 
βαθμολογητών διαφορά μεγαλύτερη των τριών μονάδων. Εάν διαπι¬ 
στωθεί τέτοια περίπτωση, το γραπτό τούτο τίθεται σε δευτεροβάθμια 
κρίση από την Επιτροπή Εποπτείας Εξετάσεων, η οποία και αναθέτει 
την αναβαθμολόγησή του σε δύο άλλους εκπαιδευτικούς της Δημόσιας 
Ναυτικής Εκπαίδευσης της ίδιας ή συναφούς ειδικόητας με το εξεταζό¬ 
μενο μάθημα, οι οποίοι αποφασίζουν τελεσίδικα για το βαθμό του γρα¬ 
πτού αυτού. 

Άρθρο 9 

Βαθμολογική κλίμακα 

1. Η βαθμολογική κλίμακα, με βάση την οποία βαθμολογούνται τα 
γραπτά δοκίμια των τελειόφοιτων μαθητών των μέσων Ιδιωτικών Σχο¬ 
λών Εμπορικού Ναυτικού παλαιού τύπου που καταργήθηκαν με τον Ν. 
576/77 είναι η εξής: 
α) «Άριστα» 19 έως 20 
β) «Λίαν καλώς» 16 έως 18 
γ) «Καλώς» 13 έως 15 · 
δ) «Σχεδόν καλώς» 10 έως 12 
ε) «Μέτρια» 7, έως 9 
στ) «Μετρμύτατα» Ά έως 6 
ζ) «Κακώς» 1 έως ,3. 

2 .Ο μέσος όρος της βαθμολογίας των δύο εξεταστών σε κάθε γραπτό 
δοκίμιο αποτελεί το βαθμό επίδοσης του μαθητού στο αντίστοιχο μά¬ 
θημα. Εάν προκύπτει βαθμός μικτός, στρογγυλοποιείται στον αμέσως 
επόμενο ακέραιο αριθμό. 

3. Βαθμολογική βάση ορίζεται το δέκα (10), και γενικός βαθμός επί¬ 
δοσης κατά τις εξετάσεις αυτές είναι ο μέσος όρος βαθμολογίας όλων 
των εξετασθέντων μαθημάτων. 

Άρθρο 10 

Εξαγωγή αποτελεσμάτων 

1. Μετά το πέρας της βαθμολόγησης και της τυχόν αναβαθμολόγη¬ 
σης των γραπτών δοκιμίων όλων των εξετασθέντων μαθημάτων, η 
οποία πάντως πρέπει να έχει περατωθεί σε δέκα (10) το πολύ ημέρες 
από τη λήξη των εξετάσεων, η Εξεταστική Επιτροπή: 

α) Αποσφραγίζει τα στοιχεία των εξετασθέντων. 
β) Καταχωρίζει στις οικείες στήλες των καταστάσεων αποτελεσμά¬ 
των το μέσο όρο βαθμολογίας των δύο βαθμολογητών ή το μόνο βαθμό 
των προερχόμενο από αναβαθμολόγηση. 

γ) Εξάγει το γενικό μέσο όρο βαθμολογίας κάθε σπουδαστή και 
προσδιορίζει το γενικό αποτέλεσμα των εξετάσεών του. 

δ) Κάθε βαθμολογητής ελέγχει υπεύθυνα τους βαθμούς που έχουν 
αναγραφεί στην κατάσταση με παραβολή από τα γραπτά που έχει διορ¬ 
θώσει. 

2. Βάσει επιτυχίας σε κάθε μάθημα αποτελεί ο βαθμός Δέκα (10). 

3. Σε όσους μαθητές πέτυχαν σε όλα τα μαθήματα, χορηγείται απο¬ 
δεικτικό απόλυσης όπως ορίζεται στο άρθρο 12 αυτής της Υ.Α. Ο γενι¬ 
κός μέσος όρος βαθμολογίας, την οποία έλαβε ο μαθητής στις εξετάσεις 
αυτές, προσδιορίζει τον χαρακτηρισμό της επίδοσής του με βάση τη 
βαθμολογική κλίμακα του άρθρου 9 της απόφασης αυτής. Ο βαθμός 
αυτός δεν στρογγυλοποιείται. 

4. Μετά την εξαγωγή των αποτελεσμάτων, η Επιτροπή συντάσει 


σχετικό πρακτικό και το υποβάλει με τις καταστάσεις των αποτελεσμά¬ 
των στη Διεύθυνση Εκπαίδευσης Ναυτικών του ΥΕΝ. 

5. Τα γραπτά δοκίμια, καθώς και τα φύλλα κατάρτισης των προς 
εξέταση θεμάτων, καταστρέφονται από τη Διεύθυνση Εκπαίδευσης 
Ναυτικών του ΥΕΝ μετά την παρέλευση έτους από το χρόνο πέρατος 
των εξετάσεων, τα δε υπόλοιπα δικαιολογητικά διατηρούνται στο αρ¬ 
χείο της παραπάνω Διεύθυνσης ΥΕΝ. 

Άρθρο 11 
Αρχείο Εξετάσεων 

1. Στη Διεύθυνση Εκπαίδευσης Ναυτικών του ΥΕΝ τηρείται Βιβλίο 
καταχώρησης αποδεικτικών απολύσεως, στο οποίο καταχωρούνται, με 
μέριμνα του Διευθυντού της Διεύθυνσης Εκπαίδευσης Ναυτικών του 
ΥΕΝ, με ιδιαίτερο αριθμό, τα στοιχεία ταυτότητας του εξεταζόμενου, η 
ειδικότητα, η επωνυμία της Σχολής στην οποία αυτός φοίτησε, το είδος 
του τίτλου, η χρονολογία έκδοσης του τίτλου και ο γενικός βαθμός επί¬ 
δοσης του εξετασθέντος. 

Άρθρο 12 

Τρόπος σύνταξης τίτλου σπουδών 

1. Στους μαθητές που περάτωσαν με επιτυχία τις εξετάσεις που προ- 
βλέπονται από την απόφαση αυτή, χορηγείται «ΑΠΟΔΕΙΚΤΙΚΟ ΑΠΟ¬ 
ΛΥΣΗΣ», σε φύλλο χάρτου διαστάσεων 0,33x0,24 μ. όπως το ακό¬ 
λουθο υπόδειγμα: 


ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ Φωτογραφία 

ΕΞΕΤΑΣΤΙΚΗ ΕΠΙΤΡΟΠΗ ΑΠΟΛΥΤΗΡΙΩΝ θεώρησης 

ΕΞΕΤΑΣΕΩΝ 

ΚΟΙΝΗ Υ.Α. ΥΠΕΠΘ-ΥΕΝ 

ΑΠΟΦΑΣΗ ΤΗΣ Δ/ΝΣΗΣ 
ΕΚΠΑΙΔΕΥΣΗΣ ΝΑΥΤΙΚΩΝ ΤΟΥ ΥΕΝ 

ΑΠΟΔΕΙΚΤΙΚΟ ΑΠΟΛΥΣΗΣ 


ΥΠΗΚΟΟΤΗΤΑ . 

ΘΡΗΣΚΕΥΜΑ .. 

ΑΡΙΘΜΟΙ ΕΤΟΣ ΓΕΝΝΗΣΗΣ . 

ΠΡΩΤ. 

ΜΗΤΡΩΟΥ ΑΡΡΕΝΩΝ . ΔΗΜΟΥ Ή ΚΟΙΝΟΤΗΤΑΣ .. 


ΝΟΜΟΥ . 

Ο ή Η ...του . 

της .το γένος .. ■.που φοίτησε 

το Σχολικό έτος ...στη .... τάξη της Ιδιωτικής Μέσης 


(Ημερ.-Εσπερ) .Σχολής . 

(ο»ομ. οχολής) 

στο τμήμα .Εμπορικού Ναυτικού εξετάσθηκε 

από την ανωτέρω Επιτροπή απολυτηρίων εξετάσεων· και κρίθηκε άξιος απολύ¬ 
σεως (πράξη .) με γενικό βαθμό . 

και διαγωγή . 

Πειραιάς . 199.... 

Ο Πρόεδρος Ο Γραμματέας Τα Μέλη 


της εξεταστικής Επιτροπής 

θεωρήθηκε 
Ο Δ/ντής της Δ/νσης 
Εκπ/σης Ναυτικών του ΥΕΝ 

Πειραιάς . 199.... 

2. Το χορηγούμενο όπως παραπάνω «ΑΠΟΔΕΙΚΤΙΚΟ ΑΠΟΛΥ¬ 
ΣΗΣ» υπογράφεται από τον Πρόεδρο τον Γραμματέα και δύο μέλη της 
Εξεταστικής Επιτροπής και θεωρείται από τον Διευθυντή της Διεύθυν¬ 
σης Εκπαίδευσης Ναυτικών του Υ.Ε.Ν. 























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1211 


Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 5 Φεβρουάριου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΙΛΕΙΟΣ ΜΠΕΚΙΡΗΣ ΑΡΙΣΤΟΤΕΛΗΣ ΠΑΥΛΙΔΗΣ 

-♦- 

Αριθ. Α17α/09/112/Φ·2·5. (3) 

•Συγκρότηση Επιτροπής Μητρώου Εργοληπτικών Επιχειρήσεων 
(ΜΕΕΠ). (Αναδημοσίευση). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 16 του Ν. 1418/84 «Δημόσια έργα και 
ρυθμίσεις συναφών θεμάτων» (ΦΕΚ 23 Α'/84). 

2. Τις διατάξεις του άρθρου 1 του Π.Δ. 472/1985 «Σύνθεση Επι¬ 
τροπών ΜΕΕΠ και ΜΕΚ και άλλες ρυθμίσεις σχετικές με την εφαρμογή 
των άρθρων 15, 16 και 17 του 1418/84» (ΦΕΚ 168 Α'/85). 

3. Τις διατάξεις του άρθρου 19 του Ν. 1599/86 «Σχέσεις κράτους- 
πολίτη, καθιέρωση νέου τύπου ταυτότητας κ.λπ.» (ΦΕΚ 75Α'/ 
11.6.1986). 

4. Τα έγγραφα αρ. 4333/5.11.91 της ΚΕΔΚΕ, αρ. 2572/1043/ 
2953/18.ΙΟ.και 891α/17.10.91 των εργοληπτικών ενώσεων ΠΕΔ- 
ΜΕΔΕ, ΠΕΔΜΗΕΔΕ, ΠΕΣΕΔΕ και ΣΑΤΕ, αρ. 4412/26.11.91 της 
ΓΕΣΕΕ, αρ. 104238/26.9.91 του Υπουργείου Εσωτερικών, αρ. 
1083353/1310/006Α/7.10.91 του Υπ. Οικονομικών, αρ. Φ. 916/ 
85/637752/Σ. 2793/14.10.91 του Υπουργείου Εθνικής Άμυνας 
όπως συμπληρώθηκε με το αρ. Φ. 900/725968/Σχ. 1056/ 
22.10.91 νεώτερο του Γενικού Επιτελείου Αεροπορίας (ΓΕΑ), το αρ. 
Δ17α/010/Φ2/Φ.2,5./16.9.91 έγγραφό μας προς το Τεχνικό Επι¬ 
μελητήριο της Ελλάδας (ΤΕΕ) και το αρ, Δ15/13036/12.91 έγγραφο 
της Δ/νσης Δ15 από το οποίο προκύπτει ότι δεν κοινοποιήθηκαν σ’ αυ¬ 
τήν καταστατικά και διευθύνσεις Ενώσεων Τεχνικών ΜΕΚ (παρ. 4 άρ¬ 
θρου 1 του Π.Δ. 472/85), αποφασίζουμε: 

1. Συγκροτούμε την Επιτροπή Μητρώου Εργοληπτικών Επιχειρή¬ 
σεων (ΜΕΕΠ) από τα εξής μέλη: 

α) Τον Αγγελούση Ζαχαρία υπάλληλο του κλάδου ΠΕ3 Μηχ/γων - 
Ηλεκ/γων με Α’ βαθμό της Γενικής Γραμματείας Δημ. Έργων του 
Υπουργείου ΠΕΧΩΔΕ, με αναπληρωτή του τον Σαξώνη Παναγιώτη 
υπάλληλο του κλάδου ΠΕ Πολ/κών - Μηχ/κών με Α’ Βαθμό της Γενι¬ 
κής Γραμματείας Δημ. Έργων. 

β) Τον Αγγελούδη Κων/νο υπάλληλο του κλάδου ΠΕ4 Πολιτικών 
Μηχ/κών με Α' βαθμό του Υπουργείου Εσωτερικών, με (αναπληρωτή 
του τον Κομηνάτο Νικόλαο, υπάλληλο του κλάδου ΠΕ4 με Α' βαθμό 
του Υπουργείου Εσωτερικών. 

γ) Τον θωμόπουλο Γεράσιμο υπάλληλο του κλάδου ΠΕΙ Πολ. 
Μηχ/κών με Α’ βαθμό της Γενικής Γραμματείας Δημ. Έργων, με ανα¬ 
πληρωτή τον Αϊβαλιώτη Ιωάννη υπάλληλο του κλάδου ΠΕΙ Πολ. Μη¬ 
χανικών με Α' βαθμό της Γενικής Γραμματείας Δημ. Έργων. 

δ) Την Γιαννοπούλου-Τάρκα Ευανθία, υπάλληλο του κλάδου ΠΕ2 
Αρχ/νων - Μηχ/κών με Α' βαθμό της Γενικής Γραμματείας Δημ. Έρ¬ 
γων, με (αναπληρωτή της τον Αγγέλη Αθανάσιο υπάλληλο του κλάδου 
ΠΕ3 Μηχ/γων - Ηλεκ/γων με Α' βαθμό της ίδιας Γ εν. Γραμματείας. 

ε) Τον Νασιούλα Σπύρο υπάλληλο του κλάδου ΠΕΙ Πολ/κών - 
Μηχ/κών με Α' βαθμό της Γενικής Γραμματείας Δημ. Έργων, με ανα¬ 
πληρωτή του τον Σπερελάκη Ιωάννη υπάλληλο του κλάδου ΠΕ4 Τοπ/ 
φων - Μηχ/κών με Α' βαθμό της ίδιας Γεν. Γραμματείας. 

στ) Την Εμμανουήλ Ευθαλία υπάλληλο του κλάδου ΠΕ - Μηχανικών 
με Α' βαθμό του Υπουργείου Οικονομικών με αναπληρωτή της τον 
Ματζάικο Νικόλαο υπάλληλο του κλάδου ΠΕ - Μηχανικών με Α' βαθμό 
του Υπουργείου Οικονομικών. 

ζ) Τον Κωστόπουλο Αθανάσιο, Πολιτικό Μηχανικό, υπάλληλο του 
Υπ. Εθνικής Άμυνας με αναπληρωτή του τον Ασμχο (ΤΑ) Γεωργιάδη 
Σπ. αξιωματικό του Υπουργείου Εθνικής Άμυνας (ΥΠΕΠΑ). 

η) Τον Μαναό Δημήτριο, Δήμαρχο Ψυχικού, εκπρόσωπο της 
ΚΕΔΚΕ, με (αναπληρωτή του τον Βεζυργιάννη Αθανάσιο, Δήμαρχο Ν. 
Ψυχικού. 

θ) Τον εκπρόσωπο που θα υποδείξει το Τεχνικό Επιμελητήριο της 
Ελλάδας (ΤΕΕ). 

ι) Τον Αργυρόπουλο Ιωάννη εκπρόσωπο των επαγγελματικών εργο¬ 


ληπτικών ενώσεων, με αναπληρωτή του τον Νεβέσκαλο Νικόλαο. 

ια) Τον Κασελά Ευάγγελο εκπρόσωπο των επαγγελματικών εργολη¬ 
πτικών ενώσεων, με αναπληρωτή του τον Πάλλα Δημ. 

ιβ) Τον Μεγκλή Αδαμάντιο εκπρόσωπο, των επαγγελματικών εργο¬ 
ληπτικών ενώσεων με αναπληρωτή του τον Σταφυλά Μιχαήλ, 
ιγ) Τον Ματτέ Μιχαήλ με «αναπληρωτή του τον Ρωμοσιό Γεώργιο. 
ιδ) Τον Κιζιρίδη Κων/νο εκπρόσωπο της Γενικής Συνομοσπονδίας 
Εργατών Ελλάδας, με αναπληρωτή του τον Τρικαίο Κων/νο. 

2. Ορίζουμε Πρόεδρο της Επιτροπής τον Αγγελούση Ζαχαρία με 
αναπληρωτή αυτού τον Νασιούλα Σπύρο και Γραμματέα της Επιτροπής 
τον Δούκουρη Βασίλειο, υπάιλληλο στη Δ/νση Δ15 του κλάδου ΔΕ Δ/ 
κού - Λογ/κού με Ρ β με αναπληρώτρια την Πλακιά Πολυξένη, υπάλ¬ 
ληλο στη Δ/νση Δ15 του κλάδου ΔΕ Δ/κού - Λογ/κού με Β’ βαθμό. 

3. Η θητεία των μελών της Επιτροπής λήγει την 31 Δεκεμβρίου 
1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27’Δεκεμβρίου 1991 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 


•Αναδημοσιεύεται, επειδή δημοσιεύτηκε εσφαλμένα στο ΦΕΚ 11/14.1.92 (τ. 
Β'). 

-♦- 

Αριθ. Φ2-1080 (4) 

Έγκριση κυκλοφορίας των ζυγών οικρίβειας ΜΕΤΤΕΕΚ τύπου ΡΜ 30- 
Κ-ΜΚ-Ρ και ΡΜ 30-Ν. 


Ο ΥΠΟΥΡΓΟΣ ΕΜΠΟΡΙΟΥ 


Έχοντοις υπόψη: 

1. Τις διατάξεις του Π.Δ. 1558/85 «Κυβέρνηση και Κυβερνητικά 
Όργανα» (ΦΕΚ 137/τ.Α'/26.7.1985). 

2. Τις διατάξεις του Π.Δ. 397/88 «Οργοινισμός του Υπουργείου 
Εμπορίου» (ΦΕΚ 185/τ.Α’/25.8.1988), του Π.Δ. 408/89 «Τροπο¬ 
ποίηση και συμπλήρωση του Π.Δ. 397/88», κ.λπ. (ΦΕΚ 174/τ.Α’/ 
16.6.1989) και Π.Δ. 228/90 (ΦΕΚ 85/τ.Α’/5.7.1990). 

3. Τις διατάξεις του Π.Δ. 524/78 «Περί Κώδικοποιήσεως εις 
ενιαίον κείμενον των ισχυουσών διατάξεων των αναφερομένων εις την 
εισαγωγήν εν Ελλάδι του Διεθνούς Συστήματος Μέτρων και Σταθμών». 

4. Το άρθρο 28 της Υπουργικής Απόφασης Φ3/2587/78 «Περί 
Κωδικοποιήσεως αποφάσεων επί των Μέτρων και Σταθμών» (ΦΕΚ 
70/τ.Β’/26.1.79), όπως τροποποιήθηκε με την Υ.Α. Β1/15073/86 
(ΦΕΚ 864/τ.Β'/4.12.86). 

5. Την Β3/994/8.1.1991 Απόφαση του Υπουργού Εμπορίου 
«Εξουσιοδότηση για υπογραφή εγγράφων, κ.λπ.». 

6. Την από 23.8.1990 έγκριση της Ομοσπονδιακού Γραφείου Με¬ 
τρολογίας της Ελβετίας. 

7. Την από 12.12.1991 αίτηση της εταιρίας ΕΕΤΚΟΝΙΟδ ΕΙΜ- 
ΙΤΕϋ (Αλωπεκής 2 - 106 15 Αθήνα), αποφασίζουμε: 

1. Εγκρίνουμε την κυκλοφορία στην Ελλάδα των ζυγών ακρίβειας 
ΜΕΤΤΕΕΚ τύπων ΡΜ 30-Κ-ΜΚ-Ρ και ΡΜ 30-Ν με μεγίστη δυναμι¬ 
κότητα μέχρι 31 και 301ι§ αντίστοιχα. Οι ζυγοί αυτοί κατασκευάζο¬ 
νται από τον Ελβετικό Οίκο ΜΕΤΤΓ,ΕΚ - ΙΝδΤΚΙΙΜΕΝΤΕ ΑΟ, 


ΟΚΕΙΓΈΝδΕΕ - ΖυΚΙΟΗ. 

2. Τεχνικά χαρακτηριστικά των ζυγών: 

Για τον τύπο ΡΜ 30-Ν: 

Κατηγορία ακρίβειας III 

Μεγίστη δυναμικότητα Μηχ 30000 β 

Υποδιαίρεση β 10 § 

Ελάιχιστη δυναμικότητα 200 β 

Απόβαρο Τ. - Μηχ 

Θερμοκρασία λειτουργίας +10° 0/+40° 0. 

Γ ια τον τύπο ΡΜ 30-Κ-ΜΚ-Ρ, ο οποίος έχει τρεις περιοχές ζύγισης: 
Κατηγορία ακρίβειας II 

Μεγίστη δυναμικότητα Μηχ 5/25/32 Ιΐβ 

Υποδιαίρεση ε 1/5/10 β 

Ελάχιστη δυναμικότητα 5 β 

Απόβαρο Τ - Μηχ 

θερμοκρασία λειτουργίας +10° Έ/+40 0 0. 

Ο ζυγός τύπου ΡΜ 30-Κ-ΜΚ-Ρ πρέπει να φέρει την ακόλουθη ανεξί¬ 
τηλη ένδειξη «Αποκλειστικά για καθορισμό των καθορισμό τελών». 

3. Για την εξακρίβωση της ταυτότητας των ζυγών αυτών, στους 
ελέγχους που γίνονται από τα αρμόδια όργανα, πρέπει να αναγράφονται 
επ’ αυτών σε σημείο που να διακρίνονται καλά, οι ενδείξεις: 

α) Ο Οίκος κατασκευής του ζυγού 
β) Ο τύπος του ζυγού 
γ) Κατηγορία ακρίβειας 
δ) Μέγιστη δυναμικότητα Μεχ 
ε) Υποδιαίρεση ο 
στ) Ελάχιστη δυναμικότητα 
ζ) Απόβαρο Τ 
η) θερμοκρασία λειτουργίας 

θ) Ο αριθμός εγκρίσεως κυκλοφορίας στην Ελλάδα, ήτοι: 

Φ2-1080/1992 Υπουργείου Εμπορίου. 

Οι ζυγοί πρέπει να σφραγίζονται με ευθύνη του εισαγωγέα στα ση¬ 
μεία ρυθμίσεως της ακρίβειας τους. 

4. Η νομιμοποίηση της κυκλοφορίας του ζυγού γίνεται με την επι¬ 
κόλληση από την αρμόδια αρχή των σημάτων του αρχικού και περιοδι¬ 
κού ελέγχου σύμφωνα με τις ισχύουσες διατάξεις. 

5. Η έγκριση αυτή μπορεί να ανακληθεί με απόφασή μας, εφόσον δια¬ 
πιστωθεί από την Αρμόδια Αρχή, ότι δεν πληρούνται οι νόμιμες προϋπο¬ 
θέσεις και απαιτήσεις, ύστερα από αιτιολογημένη εισήγηση της Υπηρε¬ 
σίας μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Φεβρουάριου 1992 

Με εντολή Υπουργού 
Ο Διευθυντής 
ΑΝΤ. ΚΟΜΜΑΤΑΣ 

- + - 

Αριθ. Φ2-1079 (5) 

Έγκριση κυκλοφορίας των ζυγών ακρίβειας ΜΕΤΤΕΕΚ 
τύπου ΡΜ 3000. 


Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη:. 

1. Τις διατάξεις του'Π.Δ. 1558/85 «Κυβέρνηση και Κυβερνητικά 
Όργανα» (ΦΕΚ 137/τ.Α’/26.7.1985). 

2. Τις διατάξεις του Π.Δ. 397/88 «Οργανισμός του Υπουργείου 
Εμπορίου» (ΦΕΚ 185/τ.Α'/25.8.1988), του Π.Δ. 408/89 «Τροπο¬ 
ποίηση και συμπλήρωση του Π.Δ. 397/88», κ.λπ. (ΦΕΚ 174/τ.Α'/ 
16.6.1989) και Π.Δ. 228/90 (ΦΕΚ 85/τ.Α'/5.7.1990). 

3. Τις διατάξεις του Π.Δ. 524/78 «Περί Κωδικοποιήσεως εις 
ενιαίον κείμενον των ισχυουσών διατάξεων των αναφερομένων εις την 
εισαγωγήν εν Ελλάδι του Διεθνούς Συστήματος Μέτρων και Σταθμών». 

4. Το άρθρο 28 της Υπουργικής Απόφασης Φ3/2587/78 «Περί 
Κωδικοποιήσεως αποφάσεων επί των Μέτρων και Σταθμών» (ΦΕΚ 
70/τ.Β'/26.1.79), όπως τροποποιήθηκε με την Υ.Α. Β1/15073/86 
(ΦΕΚ 864/τ.Β'/4.12.86). 

5. Την Β3/994/8.1.1991 Απόφαση του Υπουργού Εμπορίου 
«Εξουσιοδότηση για υπογραφή εγγράφων, κ.λπ.». 

6. Την από 23.1.1987 έγκριση του Ομοσπονδιακού Γραφείου Με¬ 
τρολογίας της Ελβετίας. 

7. Την από 12.12.1991 αίτηση της εταιρίας ΕΕΤΚΟΝΙ05 ΕΙΜ- 
ΙΤΕϋ (Αλωπεκής 2 - 106 15 Αθήνα), αποφασίζουμε: 

1. Εγκρίνουμε την κυκλοφορία στην Ελλάδα των ζυγών ακρίβειας 
ΜΕΤΤΕΕΚ τύπου ΡΜ 3000 με μεγίστη δυναμικότητα μέχρι 3,1 λβ. 
Οι ζυγοί αυτοί κατασκευάζονται από τον Ελβετικό Οίκο ΜΕΤΤΕΕΚ - 


ΙΝ5ΤΚΙΙΜΕΝΤΕ ΑΟ, ΟΚΕΙΕΕΝ5ΕΕ - ΖϋΚΙΟΕ 

2. Τεχνικά χαρακτηριστικά των ζυγών: 

Κατηγορία ακρίβειας II 

Μεγίστη δυναμικότητα Μεχ 3 100 £ 

Υποδιαίρεση β 0,1 β 

Ελάχιστη δυναμικότητα 5 § 

Απόβαρο Τ - Μεχ 

θερμοκρασία λειτουργίας +10° 0/+40° 0. 

3. Για την εξακρίβωση της ταυτότητας των ζυγών αυτών, στους 
ελέγχους που γίνονται από τα αρμόδια όργανα, πρέπει να αναγράφονται 
επ’ αυτών σε σημείο που να διακρίνονται καλά, οι ενδείξεις: 

α) Ο Οίκος κατασκευής του ζυγού 
β) Ο τύπος του ζυγού 
γ) Κατηγορία ακρίβειας 
δ) Μέγιστη δυναμικότητα Μεχ 


ε) Υποδιαίρεση β 
στ) Ελάχιστη δυναμικότητα 
ζ) Απόβαρο Τ 
η) θερμοκρασία λειτουργίας 

θ) Ο αριθμός εγκρίσεως κυκλοφορίας στην Ελλάδα, ήτοι: 

Φ2-1079/1992 Υπουργείου Εμπορίου. 

Οι ζυγοί πρέπει να σφραγίζονται με ευθύνη του εισαγωγέα στα ση¬ 
μεία ρυθμίσεως της ακρίβειας τους. 

4. Η νομιμοποίηση της κυκλοφορίας του ζυγού γίνεται με την επι¬ 
κόλληση από την αρμόδια αρχή των σημάτων του αρχικού και περιοδι¬ 
κού ελέγχου σύμφωνα με τις ισχύουσες διατάξεις. 

5. Η έγκριση αυτή μπορεί να ανακληθεί με απόφασή μας, εφόσον δια¬ 
πιστωθεί από την Αρμόδια Αρχή, ότι δεν πληρούνται οι νόμιμες προϋπο¬ 
θέσεις και απαιτήσεις, ύστερα από αιτιολογημένη εισήγηση της Υπηρε¬ 
σίας μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Φεβρουάριου 1992 

Με εντολή Υπουργού 
Ο Διευθυντής 
ΑΝΤ. ΚΟΜΜΑΤΑΣ 

-♦- 

Αριθ. 466 (6) 

Σύσταση ίδιου Νομικού Προσώπου στο Δήμο Πολιχνίτου Ν. Λέσβου με 
την ονομασία «Σχολική Επιτροπή Δημοτικού - Νηπιαγωγείου Δή¬ 
μου Πολιχνίτου». 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 187 του Δ. Κ. Κ. 

2. Τις διατάξεις του άρθρ. 5 του Ν. 1894/90 όπου ορίζεται ότι συνι- 
στώνται δημοτικά ή Κοινοτικά Νομικά πρόσωπα με την επωνυμία 
«Σχολικές Επιτροπές». 

3. Την αριθμ. 256/91 απόφαση του Δ. Σ. του Δήμου Πολιχνίτου, 
αποφασίζουμε, 

1. Συνιστούμε στο Δήμο Πολιχνίτου Νομού Λέσβου ίδιο νομικό πρό¬ 
σωπο με την ονομασία «Σχολική Επιτροπή Δημοτικού - Νηπιαγωγείου 
Δήμου Πολιχνίτου». 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αναλωσίμων υλικών κ.λ.π.. 

β. Η εκτέλεση μικρών έργων για την επισκευή και συντήρηση των δι¬ 
δακτηρίων. 

γ. Η αποκατάσταση φθορών και ζημιών επίπλων, εξοπλισμού και γε¬ 
νικά των διδακτηριακών εγκαταστάσεων. 

δ. Η φροντίδα για την εξεύρεση πόρων και εφοδιασμός των σχολικών 
μονάδων με έπιπλα και σκεύη, με βιβλία για την σχολική βιβλιοθήκη 
και γενικά με όλα τα μέσα που είναι απαραίτητα για τη λειτουργία τους 
και γενικώτερα η λήψη όλων των μέτρων που κρίνονται αναγκαία για 
την στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από 7μελές Διοικητικό Συμβούλιο 
αποτελούμενο από τον εκάστοτε Δήμαρχο ή Αντιδήμαρχο του Δήμου 
Πολιχνίτου ως Πρόεδρο και δύο (2) Δημοτικούς Σύμβουλους που ορίζο¬ 
νται από το Δημοτικό Συμβούλιο, τον Δ/ντή του Δημοτικού Σχολείου 
Πολιχνίτου, τον Δ/ντή του Νηπιαγωγείου Πολιχνίτου, ένα εκπρόσωπο 
του Συλλόγου Γονέων & Κηδεμόνων του Δημοτικού Σχολείου, ένα εκ¬ 
πρόσωπο του Συλλόγου Γονέων & Κηδεμόνων του Νηπιαγωγείου. 

4. Η θητεία του πρώτου Δ.Σ. λήγει με την λήξη της παρούσης Δημο¬ 
τικής περιόδου. Η θητεία των μελών του Δ.Σ. ακολουθεί τη Δημοτική 
περίοδο. 

5. Πόροι του Ν. Π. είναι: 

α. Η ετήσια επιχορήγηση του Δήμου Πολιχνίτου. 
β. Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κ.λ.π.. 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία. 

6. Το Ν. Π. εκπροσωπείται στα Δικαστήρια και σε κάθε δημόσια 
αρχή από τον Πρόεδρο του Δ.Σ. αναπληρούμενο από τον Αντιπρόεδρο. 

7. Το Δ. Σ. εκλέγει ένα από τα μέλη του ως Αντιπρόεδρο και ένα ως 
Γ ραμματέα. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Μυτιλήνη, 4 Φεβρουάριου 1992 
Ο Νομάρχης κ.α.α. 

ΕΛ. ΣΙΓΑΛΑ 

-♦- 

Αριθ. 1156 (7) 

Σύσταση ίδιου Νομικού Προσώπου στην Κοινότητα Αμπελειών Ν. Πέλ¬ 
λας με την ονομασία «Ενιαία Σχολική Επιτροπή Δημοτικού Σχο¬ 
λείου και Νηπιαγωγείου στην Κοινότητα Αμπελειών». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις: 

α. Των παραργάφων 8-15 του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατάξεις» (Α 110). 

β. Του άρθρου 187 του Δημοτικού και Κοινοτικού Κώδικα Π.Δ. 
323/89 Α’ 146. 

2. Την 6/92 απόφαση του Κοινοτικού Συμβουλίου του Νομού Πέλ¬ 
λας για σύσταση Σχολικής Επιτροπής, αποφασίζουμε, 

1. Συνιστούμε στην Κοινότητα Αμπελειών του Νομού Πέλλας το ίδιο 
νομικό πρόσωπο με την ονομασία «Ενιαία Σχολική Επιτροπή Δημοτικού 
Σχολείου και Νηπιαγωγείου». 

Η συνιστωμένη με την απόφαση αυτή σχολική επιτροπή διοικείται από 
(5) πενταμελές διοικητικό συμβούλιο αποτελούμενο από: 

α. Τον εκάστοτε Πρόεδρο της Κοινότητας ως Πρόεδρο της Σχολικής 
Επιτροπής. 

β. Έναν Κοινοτικό Σύμβουλο, 
γ. Τον εκάστοτε Διευθυντή του Δημοτικού Σχολειού, 
δ. Τον εκάστοτε Διευθυντή του Νηπιαγωγείου, 
ε. Έναν εκπρόσωπο του Συλλόγου Γονέων & Κηδεμόνων. (Ο Σύλλο¬ 
γος Γονέων & Κηδεμόνων του Δημοτικού Σχολείου και του Νηπιαγω¬ 
γείου είναι ενιαίος). 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της Δημο¬ 
τικής και Κοινοτικής περιόδου 1991 - 1994. Η θητεία των μελών του 
Διοικητικού Συμβουλίου ακολουθεί τη Δημοτική και Κοινοτική περίοδο. 

3. Το Διοικητικό Συμβούλιο της Σχολ. Επιτροπής εκλέγει τον Αντι¬ 
πρόεδρο και τον Γραμματέα του. 

4. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για την κάλυψη των 
δαπανών λειτουργίας θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π.. 
β. Η αμοιβή καθαριστριών. 

γ. Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ. Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε. Η διαχείριση των εσόδων από την ενδεχόμενη εκμετάλλευση των 
σχολικών κυλικείων. 

στ. Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής επιτροπής είναι: 
α. Η ετήσια επιχορήγηση του Κράτους. 

β. Η ετήσια επιχορήγηση της Κοινότητας Αμπελειών. 
γ. Κάθε είδους εισφορές, δωρεές, κληρονομιές και κληροδοσίες. 

Ε. Το νομικό πρόσωπο εκπροσωπείται στο Δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται, από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 31 Ιανουάριου 1992 

Με εντολή Νομάρχη 
Ο Διευθυντής Εσωτερικών 
ΕΛΕΥΘΕΡΙΟΣ ΛΑΣΚΗΣ 


Αριθ, 7037 (8) 

Σύσταση προσωρινών θέσεων με σχέση εργασίας I. Δ. στο Δήμο 
Αθηναίων. 

Ο ΔΗΜΑΡΧΟΣ ΑΘΗΝΑΙΩΝ 
Έχοντας υπόψη: 

1. Τις διατάξεις του άρθρου 5 παρ. 8 του Ν. 1874/90 σύμφωνα με 
τις οποίες «το Προσωπικό που προσλήφθηκε μετά την 31.12.1988 και 
μέχρι την 31,12.1989 για ανάγκες, όπως αναφέρονται στην παρ. 2 του 
άρθρου αυτού με σχέση εργασίας Ιδ. Δικαίου αορίστου χρόνου. Αν δεν 
υπάρχουν κενές θέσεις συνιστώνται με την πράξη κατάταξης, β. Προσω¬ 
πικό που για οποιονδήποτε λόγο μπορεί να διορισθεί σε μόνιμες θέσεις, 
κατατάσσεται σε θέση Ιδ. Δικαίου αορίστου χρόνου. 

2. Το άρθρο 2 παρ. 6 του Ν. 1874/90 σύμφωνα με το οποίο εφαρμό¬ 
ζονται αναλυτικά οι διατάξεις του άρθρου 5 του Ν. 1476/84. 

3. Το άρθρο 5 παρ. 2 του Ν. 1476/84 σύμφωνα με το οποίο το προ¬ 
σωπικό που δεν κατέχει οργανικές θέσεις και για οποιονδήποτε λόγο δεν 
διορίζεται, εφόσον έχει συμπληρώσει τον χρόνο υπηρεσίας που προβλέ- 
πεται κατατάσσεται με απόφαση του αρμοδίου για την πρόσληψη οργά¬ 
νου σε προσωρινές θέσεις με σχέση εργασίας Ιδ. Δικαίου αορίστου χρό¬ 
νου, αντίστοιχες με την ειδικότητα που έχει προσληφθεί. 

4. Το άρθρο 5 παρ. 3 του Ν. 1476/84 σύμφωνα με τις οποίες οι θέ¬ 
σεις της προηγούμενης παραγράφου συνιστώνται αυτοδίκαια με το νόμο 
αυτό κατά ειδικότητα και αριθμό των κατατασσομένων σε αυτές. 

5. Την υπ’ αριθμ. 528/14.5.1990 (13355/25.5.1990) εγκριτική 
Νομαρχίας Αθηνών με την οποία το Δημοτικό Συμβούλιο βεβαιώνει ότι 
οι ημερομίσθιοι υπηρετούν πάγιες και διαρκείς ανάγκες της υπηρεσίας. 

6. Τις αποφάσεις με τις οποίες προσλάβαμε ημερομίσθιους στην Δ/ 
νση Αρχ/κού. 

7. Το γεγονός ότι οι ανωτέρω ημερομίσθιοι τεχνίτες συνταξιοδοτήθη- 
καν από το ΙΚΑ με τη δυνατότητα να συνεχίσουν την εργασία τους υπο 
την προϋπόθεση ότι οι μικτές αποδοχές τους δεν πρέπει να υπερβαίνουν 
το 35/πλάσιο του ημερομισθίου του ανειδίκευτου εργάτη που ισχύει 
κάθε φορά. 

8. Τις διατάξεις της παρ. 1 του άρθρου 29 του Ν. 1902/90. 

9. Την απόφαση του Δ/ντού του ΙΚΑ, με την οποία χορηγείται η 
άδεια εργασίας στους ανωτέρω συνταξιούχους. 

10. Τις διατάξεις του άρθρου 101 του Π. Δ/τος 323/89, 

11. ΤοΝ. 1256/82 και το άρθρο 12 παρ. 33 του Ν. 4476/65. 

12. Τις εγκυκλίους με αρ. 64679/86 και 5116/87 του Υπουργείου 
Εσωτερικών που αναφέρονται στην απασχόληση προσωπικού μετά τη 
συνταξιοδότησή τους. 

13. Το γεγονός ότι τρεις (3) Τεχνίτες στη Δ/νση Αρ/κού έχουν τις 
προϋποθέσεις για την τοποθέτησή τους σε συνιστώμενες θέσεις αορίστου 
χρόνου. 

14. Τα γενικά προσόντα πρόσληψης και κατάταξης που προβλέπο- 
νται απο την κείμενη νομοθεσία, αποφασίζουμε: 

Συστήνουμε για τους λόγους που αναφέρονται στο σκεπτικό της από¬ 
φασης τρεις (3) προσωρινές θέσεις Τεχνίτη με σχέση εργασίας Ιδ. Δι¬ 
καίου αορίστου χρόνου των οποίων οι μικτές αποδοχές δεν θα υπερβαί¬ 
νουν το 35/πλάσιο του ημερομισθίου του ανειδίκευτου εργάτη που 
ισχύει κάθε φορά. (Αριθμός απόφασης Νομάρχη 2558/31.1.92). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιανουάριου 1992 

Ο Δήμαρχος 
ΑΝΤΩΝΗΣ ΤΡΙΤΣΗΣ 

-—* - 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο 947/18.11.91 ΦΕΚ τ. Β και στη σελίδμ 8206, όπου έχει δη- 
μοσιευθεί η 36733/1.11.91 απόφαση του Υφυπουργού Πολιτισμού, 
διορθώνεται στην Επιτροπή με αριθ. 6 το εσφαλμένο «Παπανδρέου Αθα¬ 
νάσιος (μέλος)» στο ορθό «Παπανδρέου Ιωάννης (μέλος)». 

(Από το Υπουργείο Πολιτισμού) 



_ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ <3Κ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

Υ) 

» 

» 

» 

Β' 

» 

23.000 

» 

» 

» 

Γ' 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

ι) 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


















